CELEX: 32022R0580
Language: hu
Date: 2022-04-08 00:00:00
Title: A Tanács (EU) 2022/580 rendelete (2022. április 8.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet módosításáról

2022.4.8.   
               
               
                  HU
               
               
                  Az Európai Unió Hivatalos Lapja
               
               
                  L 110/1
               
            
         A TANÁCS (EU) 2022/580 RENDELETE
         (2022. április 8.)
         az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 2014/145/KKBP tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU tanácsi rendelet (2) hatályba lépteti a 2014/145/KKBP határozatban előírt korlátozó intézkedéseket.
                  
               
                     (2)
                  
                  
                     A Tanács 2022. április 8-án elfogadta a 2014/145/KKBP határozat módosításáról szóló (KKBP) 2022/582 határozatot (3), amely további lehetőségeket vezet be a vagyoni eszközök befagyasztásától, továbbá a pénzeszközöknek vagy gazdasági erőforrásoknak jegyzékbe vett személyek vagy szervezetek rendelkezésére bocsátására vonatkozó tilalomtól való eltérésre.
                  
               
                     (3)
                  
                  
                     Az említett módosítások az Európai Unió működéséről szóló szerződés hatálya alá tartoznak és – különösen a valamennyi tagállamban történő egységes alkalmazásuk biztosítása céljából – a végrehajtásukhoz uniós szintű szabályozás szükséges.
                  
               
                     (4)
                  
                  
                     A 269/2014/EU rendeletet ezért ennek megfelelően módosítani kell.
                  
               
                     (5)
                  
                  
                     Az e rendeletben előírt intézkedések hatékonyságának biztosítása érdekében e rendeletnek kihirdetése napján haladéktalanul hatályba kell lépnie,
                  
               ELFOGADTA EZT A RENDELETET:
         
            1. cikk
            A 269/2014/EU rendelet a következőképpen módosul:
            
                        1.
                     
                     
                        A 4. cikk (1) bekezdése a következő ponttal egészül ki:
                        
                                    „e)
                                 
                                 
                                    a nemzetközi jog szerint mentességet élvező diplomáciai vagy konzuli képviselethez vagy nemzetközi szervezetekhez tartozó vagy azok birtokában lévő számlára befizetendő vagy számláról kifizetendő pénzeszközök, amennyiben az említett be- vagy kifizetésekre a diplomáciai, konzuli képviselet vagy a nemzetközi szervezet általi hivatalos felhasználás céljából kerül sor.”;
                                 
                              
                  
                        2.
                     
                     
                        A 6b. cikk helyébe a következő szöveg lép:
                        
                           „6b. cikk
                           
                              (1)   A 2. cikktől eltérve, valamely tagállam illetékes hatóságai engedélyezhetik az I. mellékletben a „B. Szervezetek” fejezet 53., 54. és 55. bejegyzési száma alatt felsorolt szervezetekhez tartozó egyes befagyasztott pénzeszközök vagy gazdasági erőforrások felszabadítását, vagy egyes pénzeszközöknek vagy gazdasági erőforrásoknak az említett szervezetek rendelkezésére bocsátását, az illetékes hatóságok által megfelelőnek ítélt feltételek mellett, és annak megállapítását követően, hogy az ilyen pénzeszközök vagy gazdasági erőforrások szükségesek az említett szervezetekkel 2022. február 23. előtt meghatározott műveleteknek, megkötött szerződéseknek vagy egyéb megállapodásoknak – többek között a levelezőbanki kapcsolatoknak – 2022. augusztus 24-ig történő megszüntetéséhez.
                           
                           
                              (2)   A 2. cikktől eltérve, valamely tagállam illetékes hatóságai engedélyezhetik az I. mellékletben a 79., a 80., a 81. és a 82. bejegyzési szám alatt felsorolt szervezetekhez tartozó egyes befagyasztott pénzeszközök vagy gazdasági erőforrások felszabadítását, vagy egyes pénzeszközöknek vagy gazdasági erőforrásoknak az említett szervezetek rendelkezésére bocsátását, az illetékes hatóságok által megfelelőnek ítélt feltételek mellett, és annak megállapítását követően, hogy az ilyen pénzeszközök vagy gazdasági erőforrások szükségesek az említett szervezetekkel 2022. április 8. előtt meghatározott műveleteknek, megkötött szerződéseknek vagy egyéb megállapodásoknak – többek között a levelezőbanki kapcsolatoknak – 2022. október 9-ig történő megszüntetéséhez.
                           
                           
                              (3)   A 2. cikktől eltérve, valamely tagállam illetékes hatóságai engedélyezhetik egyes befagyasztott pénzeszközök vagy gazdasági erőforrások felszabadítását, vagy egyes pénzeszközöknek vagy gazdasági erőforrásoknak az I. mellékletben felsorolt természetes vagy jogi személyek, szervezetek vagy szervek rendelkezésére bocsátását, az illetékes hatóságok által megfelelőnek ítélt feltételek mellett, és annak megállapítását követően, hogy:
                              
                                          a)
                                       
                                       
                                          a pénzeszközök vagy gazdasági erőforrások szükségesek az Unióban letelepedett jogi személy, szervezet vagy szerv tulajdonosi jogainak 2022. október 9-ig történő eladásához és átruházásához, amennyiben az említett a tulajdonosi jogok az I. mellékletben felsorolt természetes vagy jogi személy, szervezet vagy szerv közvetlen vagy közvetett tulajdonában vannak; és,
                                       
                                    
                                          b)
                                       
                                       
                                          az ilyen eladásból és átruházásból származó bevételek a befagyasztás hatálya alatt maradnak.”.
                                       
                                    
                        
                     
                  
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. április 8-án.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  HL L 78., 2014.3.17., 16. o.
         
         
            (2)  A Tanács 269/2014/EU rendelete (2014. március 17.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről (HL L 78., 2014.3.17., 6. o.).
         
            (3)  A Tanács (KKBP) 2022/582 határozata (2022. április 8.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról (lásd e Hivatalos Lap 55. oldalát).